wickkiey/tamil-wikipedia-markdown huggingface dataset:
# இளம்பழுப்பு மான்


**இளம்பழுப்பு மான்** (Dama dama) என்பது செர்விடீ என்று அறியப்படும் மான் குடும்பத்தைச் சேர்ந்த ஓர் அசைபோடும் பாலூட்டி விலங்கு. இவ்வினம் ஐரோப்பாவைத் தாயகமாகக் கொண்டது. எனினும் ஐக்கிய அமெரிக்க நாடுகள், மொரீசியசு, சீசல்சு தீவு, தென்னாப்பிரிக்கா, அர்ச்செண்டினா, நியூசிலாந்து ஆகிய இடங்களிலும் கொண்டுசெல்லப்பட்டது.  

## தோற்றக்குறிப்பு

வளர்ந்த கலைமான்கள் நீளமும், உயரமும் (தோள் வரை), பொதுவாக எடையும் கொண்டன; பிணை (பெண்) மான்கள் நீளமும், உயரமும் (தோள் வரை), எடையும் கொண்டன. பெரிய கலைமான்கள் நீளமும் எடையுடனும் இருந்துள்ளன. குட்டிகள் நீளமும் எடையும் இருக்கும். ஏறத்தாழ 12–16 ஆண்டுகள் உயிர்வாழ்கின்றன. இவை நான்கு விதமான நிறங்களில் காணப்படுகின்றன. வெளுப்பு, இளம் பழுப்பு, அடர் பழுப்பு, கருப்பு நிறம் போன்ற நிறங்களில் உள்ளன.  

கலை மான்களுக்கு மட்டுமே கொம்பு உண்டு. முதல் இரண்டு ஆண்டுகள் கிளையிலாமல் இருக்கும் இக்கொம்புகள் மூன்றாம் ஆண்டு அகலமாகவும் பட்டையாகவும் மாறும். புல் மேயும் விலங்குகளான இவை மரங்களுள்ள காடும் திறந்த புல்வெளியும் கலந்திருக்கும் பகுதிகளையே விரும்புகின்றன.  

ஆபத்தில் இருக்கும் போது இம்மான்களால் சிறு தொலைவுக்கு அதிகபட்சமாக மணிக்கு 30 மைல் (48 கி.மீ) வேகத்தில் ஓட முடியும். இளம்பழுப்பு மானினால் 1.75&nbsp;மீ (5.8&nbsp;அடி) உயரம் குதிக்கவும் 5&nbsp;மீ (17&nbsp;அடி) நீளம் வரை தாண்டவும் முடியும்.
# டையைசோபியூட்டைல் தாலேட்டு


**டையைசோபியூட்டைல் தாலேட்டு** *(Diisobutyl phthalate)* என்பது C<sub>16</sub>H<sub>22</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதனுடைய கட்டமைப்பு வாய்ப்பாடு C6H4(COOCH2CH(CH3)2)2 என்று எழுதப்படுகிறது. ஐசோபியூட்டனாலுடன் தாலிக் நீரிலியைச் சேர்த்து எசுத்தராக்கல் வினையின் மூலமாக டையைசோபியூட்டைல் தாலேட்டு தயாரிக்கப்படுகிறது.  

நெகிழியாக்கியாகப் பயன்படுத்தப்படும் இந்த தாலேட்டு சேர்மம் நெடியற்றதாகவும் வெப்பம் மற்றும் ஒளியில் நிலைப்புத்தன்மையோடும் காணப்படுகிறது. செல்லுலோசு நைட்ரேட்டுக்கான மிகக் குறைந்த விலை நெகிழியாக்கி இதுவேயாகும். தொடர்புடைய டைபியூட்டைல் தாலேட்டுடன் ஒப்பிடுகையில் இது குறைவான அடர்த்தியையும் உருகும் புள்ளியையும் பெற்றுள்ளது. மற்ற பண்புகளில் இது டைபியூட்டைல் தாலேட்டை ஒத்திருக்கிறது. பெரும்பாலும் டைபியூட்டைல் தாலேட்டுக்கு மாற்றாக டையைசோபியூட்டைல் தாலேட்டு பயன்படுத்தப்படுகிறது. 20 பாகை செல்சியசு வெப்பநிலையில் இதன் ஒளிவிலகல் எண் 1.488–1.492 ஆகும்.  

## உடல்நலம்

1999 முதல் 2008 வரையிலான காலத்தில் டையைசோபியூட்டைல் தாலேட்டின் வளர்சிதை மாற்றத்தில் மோனோ ஐசோபியூட்டைல் தாலேட்டின் அடர்த்தி அமெரிக்கர்களின் சிறுநீரில் படிப்படியாக அதிகரித்து வந்துள்ளது.  

தைவான் நாட்டில் சீனாவைச் சேர்ந்த எபோ இயற்கை விளைபொருள்கள் நிறுவனம் தயாரித்த பொருள்களில் டையைசோபியூட்டல் தாலேட்டு கலந்த இஞ்சி கண்டறியப்பட்டது. இம்மாசுபட்ட இஞ்சி தூளைக் கொண்டு தயாரிக்கப்பட்ட 80000 ஊட்டச்சத்து மருந்து பொருள்களை 2011 ஆம் ஆண்டு தைவான் நாட்டின் பொது சுகாதாரத் துறை தடை செய்தது. இவற்றைத் தவிர தூள் வடிவத்தில் தயாரிக்கப்பட்ட சோயா பீன்சு, ஆலிவ் இலை வடிநீர் போன்றவற்றிலும் டையைசோபியூட்டல் தாலேட்டு மற்றும் டைபியூட்டைல் தாலேட்டு சேர்மங்களால் மாசுபட்டிருந்ததும் கண்டறியப்பட்டன.
# டைபியூட்டாக்சி எத்தில் தாலேட்டு


**டைபியூட்டாக்சி எத்தில் தாலேட்டு** *(Dibutoxy ethyl phthalate)* என்பது C<sub>20</sub>H<sub>30</sub>O<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பாலி வினைல் குளோரைடு மற்றும் பாலி வினைல் அசிட்டேட்டு போன்ற சேர்மங்களில் நெகிழியாக்கியாக டைபியூட்டாக்சி எத்தில் தாலேட்டு பயன்படுத்தப்படுகிறது. பிசு(2-பியூட்டாக்சியெத்தில்) பென்சீன்-1,2-டைகார்ப்பக்சிலேட்டு என்ற பெயராலும் இதை அழைக்கலாம். இதன் அடர்த்தி 0.93 கிராம்/மில்லி ஆகும்.
# என்றி வான் பீட்டர்சு வில்சன்


**என்றி வான் பீட்டர்சு வில்சன்** *(Henry Van Peters Wilson)* அமெரிக்க நாட்டைச் சேர்ந்த ஓர் உயிரியலாளர் ஆவார். இவர் 1863 முதல் 1939 ஆம் ஆண்டு வரையிலான காலத்தில் வாழ்ந்தார். வடக்கு கரோலினாவின் சேப்பல் இல் நகரத்திலுள்ள வடக்கு கரோலினா பல்கலைக்கழகத்தில் உயிரியல் துறையின் பேராசிரியராக இருந்தார். 1907 ஆம் ஆண்டில், சிலிக்கேட் கடற்பாசிகள் செயல்பாட்டு உயிரினங்களாக மீண்டும் உருவாகும் திறனைக் கொண்டுள்ளன என்பதை நிரூபித்தார். தனிப்பட்ட செல்கள் ஒன்றிலிருந்து மற்றொன்று இயந்திர வழிமுறைகளால் பிரிக்கப்பட்ட பின்னர் ஒரு சிறந்த பட்டு துணி மூலம் சலித்த பிறகும் இவை செயல்பாட்டு உயிரின்ங்களாக மாறின.
# Module:NUMBEROF/data

-- Return a table of statistics to be accessed once per page using mw.loadData.  
-- The table contains counts of edits, pages and more for each project.  

local function makeData  
local statistics = mw.ext.data.get('Wikipedia_statistics/data.tab') -- https://commons.wikimedia.org/wiki/Data:Wikipedia_statistics/data.tab  
local data = {}  
for _, v in ipairs(statistics.data) do  
-- Assume "site" is first entry of 8.  
data[v[1]] = { v[2], v[3], v[4], v[5], v[6], v[7], v[8] }  
end  
local map = {}  
for i, v in ipairs(statistics.schema.fields) do  
-- Assume "site" is first entry and skip it.  
if i > 1 then  
map[v.name] = i - 1 -- name is lowercase  
end  
end  
return {  
data = data,  
map = map,  
}  
end  

return makeData
# Module:NUMBEROF/doc



- The module implements and .
- The module uses commons:Data:Wikipedia statistics/data.tab for statistics and commons:Data:Wikipedia statistics/rank/*.tab for rankings.
  - data.tab and rank/*.tab are updated by bot multiple times per day.
- The module loads Module:NUMBEROF/data, Module:NUMBEROF/rank and Module:NUMBEROF/other once per page [not per template invocation].
- The module was originally developed on Enwiki.
# வார்ப்புரு:NUMBEROF/doc


Full Documentation at :en:Template:NUMBEROF.  

First parameter: <code></code>, <code></code>, <code></code>, <code></code>, <code></code>, <code></code> or <code></code>  

### Examples
To show the number of articles of the French Wikipedia in format raw:  
- <code></code> →
To show the number of pages on ta format raw:  
- <code></code> →
To show the number of pages on ta:  
- <code></code> →

=
# தூண்டப்பட்ட உட்கோட்டுரு

**தூண்டப்பட்ட உட்கோட்டுரு** (*induced subgraph*) என்பது ஒரு கோட்டுவின் உட்கோட்டுரு ஆகும். மூலக் கோட்டுருவின் கணுக்களின் உட்கணம் ஒன்றிலுள்ள கணுக்களாலும் அவற்றின் இருமங்களை இணைக்கும் விளிம்புகளாலுமான உட்கோட்டுருவாக இது அமையும்.  

## வரையறை
என்பது ஒரு கோட்டுரு; இதன் கணுக்களின் உட்கணம் , எனில்:  

தூண்டப்பட்ட உட்கோட்டுரு வின் கணுக்களும் விளிம்புகளும் பின்வருவனவாக இருக்கும்:  
:*கணுக்கள்:  
:*விளிம்புகள்: கோட்டுரு இன் விளிம்புகணமான இல் உள்ள விளிம்புகளில், முனைகளை இல் கொண்ட விளிம்புகள்  

திசையிலாக் கோட்டுருக்களுக்கும் திசை கோட்டுருக்களுக்கும், பல்கோட்டுருகளுக்கும் இந்த வரையறை பொருந்தும்.
# வீரபாகு


**வீரபாகு** (*Veerabaahu*) என்பவர் தமிழ்கடவுள் முருகனின் இராணுவத்தின் தளபதிகளுள் ஒருவர் ஆவர். முருக பகவான் சிவனின் மூன்றாவது கண்ணிலிருந்து பிறந்தார். சக்தி தேவியின் காலில் இருந்த ஆபரணங்களிலிருந்து அவருக்கு உதவ ஒன்பது தளபதிகள் (நவவீரர்கள்) பிறந்தனர். ஒன்பது தளபதிகளில் வீரபாகு மூத்தவர் ஆவர்.  

## வரலாறு
கந்த புராணத்தின் படி, முருகன் சக்தி பிறந்த பிறகு அவளது சிலம்பு (கணுக்கால்) ஒன்பது சக்திகள் உற்பத்தி செய்யப்பட்டன, பின்னர் இவை முருகனின் சகோதரர்களாக மாற்றப்பட்டன, அவை தமிழில் நவவீரர்கள் (ஒன்பது வீரர்கள்) என்று அழைக்கப்பட்டன. சூரபத்மனை அழிக்க முருகன் அனுப்பப்பட்டபோது, ​​வீரபாகுவும் மற்ற நவவீராகளும் தெற்கே ஒரு பெரிய இராணுவத்தின் தலைவரைப் பின்தொடர்ந்தனர். விந்தியாக்களில், சூரபத்மனின் சகோதரர்களில் இருவரான கிரவுஞ்சா, ஒரு மலை வடிவில், மற்றும் தாரகன் ஆகியோரை இராணுவம் கண்டது. வீரபாகுவும் அவரது படையினரும் தாரகனைத் தாக்கினர், ஆனால் அவர் அவர்கள் மீது ஒரு மந்திரத்தை வைத்தார், அது அவர்களை ராஞ்சாவுக்குள் செல்லச் செய்தது. இசெய்தியை முருகனிடம் கொண்டுவரப்பட்ட பின்னர், அவர் தாரகனுடன் சண்டையிட்டு அவரை இதயத்தால் துளைத்தார். பின்னர் அவர் தனது வேலை கிராஞ்சா மீது வீசினார், அவர் தூசியில் கரைந்தார். பின்னர் வீரபாகுவும் அவரது படையும் உயிர்ப்பிக்கப்பட்டன. வீரபாகு சூரபத்மனின் தலைநகர் மகேந்திரபுரிக்கு வந்து, உலகத்தை வென்றபின், சிறையில் அடைக்கப்பட்டிருந்த தேவர்களை விடுவிக்கும்படி கேட்டுக் கொண்டார், அதனால் போர் ஏற்படாது. அவர் அரண்மனைக்குள் நுழைந்து சிறையில் அடைக்கப்பட்டுள்ள தேவர்களிடம் பேசினார், அவர்கள் செய்த பாவங்களுக்காக அவர்கள் சிறையில் அடைக்கப்பட்டுள்ளனர் என்றும் அவர்கள் விரைவில் முருகனால் காப்பாற்றப்படுவார்கள் என்றும் கூறினார். பின்னர் வீரபாகு சூரபத்மனின் சிம்மாசன அறைக்கு வந்தார், ஆனால் தூதர்களின் சட்டங்கள் கோரியதால், புறக்கணிக்கப்பட்டு ஒரு இருக்கை வழங்கப்படவில்லை என்று அவமதிக்கப்பட்டார். இருப்பினும், வீரபாகு ஒரு அற்புதமான சிம்மாசனத்தை உருவாக்கி, திருமலை பின்பற்றுபவர்களை விடுவிக்க சூரபத்மனுக்கு தனது செய்தியை வழங்கினார். சூரபத்மான் மறுத்து வீரபாகுவையும் சிறையில் அடைக்க முயன்றார். அவர் தப்பித்தபோது, ​​சூரபத்மனின் உறவினர்கள் உட்பட பல அசுரர்களைக் கொன்றார், மேலும் என்ன நடந்தது என்பதை முருகனுக்குத் தெரிவித்தார். பின்னர் வீரபாகுவும் மற்ற செங்குந்த நவவீரர்களும் போரில் சண்டையிட்டார். பானுகோபனின் ஆயுதங்களில் ஒன்று அவரை இராணுவத்தின் பெரும்பகுதியுடன் ஒரு மயக்கத்தில் ஆழ்த்தியது, ஆனால் அஸ்ட்ரா அழிக்கப்பட்ட பின்னர் அவர் குணமடைந்தார். அவர் திரும்பி வந்தபோதும், திருமணங்களின் போதும் முருகனுடன் சென்றார்.  

## இக்காலத்திய குறிப்பு
வீரபாகு உள்ளிட்ட நவவீரர்கள் வழி வந்தவர்களாக தங்களை செங்குந்தர் கைக்கோளர்  
### ஈட்டி எழுபது
12ஆம் நூற்றாண்டைச் சேர்ந்த ஈட்டி எழுபது என்னும் நூல் வீரபாகு உள்ளிட்ட நவவீரர்கள் தோன்றிய வரலாறு முதன்முதலில் கூறும் இலக்கியமாகும்.  
### அழகுமலை கல்வெட்டு
திருப்பூர் மாவட்டம் அழகுமலை கைலாசநாதர் கோவில் 1641ஆம் ஆண்டு கல்வெட்டில் *வீரவாகு காசாவர்கம் சமைய முதலியார்* என்ற அடிகள் காணப்படுகிறது.
# அண்மையகம் (கோட்டுருவியல்)


கோட்டுருவின் ஒரு கணுவின் **அண்மையகம்** (*neighbourhood*) என்பது அக்கணுவின் அடுத்துள்ள கணுக்களால் தூண்டப்பட்ட உட்கோட்டுரு ஆகும்.  

வலப்புறமுள்ள படத்தில் கணு "5" இன் அண்மையகம்:  
:கணுக்கள் "1", "2", "4" மற்றும் விளிம்பு {1 2}  

கோட்டுரு *G* இன் ஒரு கணு *v*.  
:*v* இன் அண்மையகம் என்பது *v* இன் அடுத்துள்ள கணுக்கள் மற்றும் அடுத்துள்ள கணுக்களை இணைக்கும் விளிம்புகளும் கொண்ட கோட்டுருவாகும்.  
:இந்தக் கோட்டுரு *G* இன் உட்கோட்டுருவாக இருக்கும்.  
:இந்த அண்மையகத்தின் குறியீடு:  
::*N*<sub>*G*</sub>(*v*) அல்லது &nbsp;*N*(*v*).  

மேலே தரப்பட்ட அண்மையகத்தில் கணு *v* இணைக்கப்படவில்லை; எனவே இது *v* இன் "திறந்த அண்மையகம்" ஆகிறது. *v* ஐ உள்ளடக்கி வரையறுக்கப்படும் அண்மையகம் "மூடிய அண்மையகம்" எனப்படும்; மூடிய அண்மையகத்தின் குறியீடு: *N*<sub>*G*</sub>[*v*].  

அண்மையகக் குறியீடு தூண்டப்பட்ட உட்கோட்டுருவைக் குறிப்பதற்குப் பதிலாக அடுத்துள்ள கணுக்களின் கணத்தைக் குறிக்கவும் பயன்படுத்தப்படலாம். திறந்த/மூடிய என்று குறிப்பிட்டுச் சொல்லப்படாமல், அண்மையகம் என்று மட்டும் குறிப்பிடப்படுமானால் அது திறந்த அண்மையகத்தையே குறிக்கும்.
# வார்ப்புரு:Sidebar timeline

<table>  
<tr><th colspan=2>}</th></tr>  
}  
|<tr><th>  
}</th><td>  
}}}</td></tr>  
}}}  
|<tr><th>  
}</th><td>  
}}}</td></tr>  
}}}  
|<tr><th>  
}</th><td>  
}}}</td></tr>  
}}}  
|<tr><th>  
}</th><td>  
}}}</td></tr>  
}}}  
|<tr><th>  
}</th><td>  
}}}</td></tr>  
}}}  
|<tr><th>  
}</th><td>  
}}}</td></tr>  
}}}  
|<tr><th>  
}</th><td>  
}}}</td></tr>  
}}}  
|<tr><th>  
}</th><td>  
}}}</td></tr>  
}}}  
|<tr><th>  
}</th><td>  
}}}</td></tr>  
}}}  
|<tr><th>  
}</th><td>  
}}}</td></tr>  
}}}  
|<tr><th>  
}</th><td>  
}}}</td></tr>  
}}}  
|<tr><th>  
}</th><td>  
}}}</td></tr>  
}}}  
|<tr><th>  
}</th><td>  
}}}</td></tr>  
}}}  
|<tr><th>  
}</th><td>  
}}}</td></tr>  
}}}  
|<tr><th>  
}</th><td>  
}}}</td></tr>  
}}</table><noinclude>  

</noinclude>
# காதுகள் (புதினம்)

**காதுகள்** என்பது எம். வி. வெங்கட்ராம் எழுதிய ஒரு தமிழ் புதினமாகும். இது 1993 ஆம் ஆண்டு சாகித்திய அகாதமி விருது பெற்ற நூலாகும்.  

## கதைச்சுருக்கம்
தாமச சக்தி என்று கூறிக்கொள்ளும் காளி தெய்வமானவர், முருக பக்தனான மகாலிங்கத்தை ஒலி, காட்சி, வாசனை எனப் பல வடிவங்களில் அரூபமாக அலைக்கழித்து, ஓட ஓட வாழ்க்கையின் ஓரத்துக்கு விரட்டி அல்லல்படுத்தும் அனுபவங்கள்தான் இந்த புதினம்.  

## பின்னணி
எம். வி. வெங்கட்ராம் தன் வாழக்கையின் சுமார 20 ஆண்டுகால அனுபவத்தைக் கொண்டு இந்தப் புதினம் எழுதப்பட்டது. இவருக்கு இவ்வாறான மாயக் குரல்கள் கேட்டு அதனால் பல ஆண்டுகள் துன்புற்றவர்.
# மோனோபியூட்டைல் தாலேட்டு


**மோனோபியூட்டைல் தாலேட்டு** *(Monobutyl phthalate)* என்பது C<sub>12</sub>H<sub>14</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதன் கட்டமைப்பு வாய்ப்பாட்டை CH3(CH2)3OOCC6H4COOH. என்று எழுதுவார்கள். வெண்மை நிறத்துடன் ஒரு திண்மமாகக் காணப்படும் இதில் ஒரு பியூட்டைல் எசுத்தர் குழு, ஒரு கார்பாக்சிலிக் அமிலக்குழு இரண்டும் உள்ளன. டைபியூட்டைல் தாலேட்டின் வளர்சிதை மாற்றத்தில் மோனோபியூட்டைல் தாலேட்டு ஒரு முக்கியமான விளைபொருளாகும். மற்ற தாலேட்டுகளைப் போலவே இதுவும் நாளமில்லா சுரப்பிகளைப் பாதிக்கிறது.  

மோனோபென்சைல் தாலேட்டைக்காட்டிலும் குறைந்த அளவில் மோனோபியூட்டைல் தாலேட்டு இரண்டாம் நிலை வளர்சிதை மாற்றப்பொருளாக பியூட்டைல் பென்சைல் தாலேட்டின் வளர்சிதை மாற்றத்திலும் உருவாகிறது. இதை நீராற்பகுப்புக்கு உட்படுத்தினால் தாலிக் அமிலமும் 1-பியூட்டனாலும் உருவாகின்றன.
# கொண்டாம்பட்டி, ஊத்தங்கரை வட்டம்



**கொண்டாம்பட்டி** (KONDAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
இந்த ஊரானது ஊத்தங்கரையில் இருந்து 3 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து கிழக்கே 50 கிலோமீட்டர் தொலைவிலும், கொண்டம்பட்டி புதூரில் இருந்து 1 கிலோமீட்டர் தொலைவிலும், மாநிலத் தலைநகரான சென்னையில் இருந்து 239 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 349 வீடுகள் உள்ளன. கிராமத்தின் மொத்த மக்கள் தொகையானது 1270 ஆகும். இதில் ஆண்கள் எண்ணிக்கை 639, பெண்களின் எண்ணிக்கை 631 என உள்ளது. மக்களின் கல்வியறிவு விகிதமானது 56.7% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# கொண்டாம்பட்டி

**கொண்டாம்பட்டி** என்ற பெயரில் உள்ள கட்டுரைகள்  

## ஊர்கள்
- கொண்டாம்பட்டி, தருமபுரி மாவட்டம்
- கொண்டாம்பட்டி, கிணத்துக்கடவு ஒன்றியம்
- கொண்டாம்பட்டி, சூளகிரி ஒன்றியம்
- கொண்டாம்பட்டி, குடிமங்கலம் ஒன்றியம்
- கொண்டாம்பட்டி, ஊத்தங்கரை வட்டம்
## கோயில்கள்
- கொட்டாம்பட்டி கன்னிமார் கோயில்
- கொண்டம்பட்டி சடையப்ப சுவாமி கோயில்
# வாசோனைட்டு



**வாசோனைட்டு** *(Wassonite)* என்பது TiS என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம். தைட்டானியம் சல்பைடு கனிமமான இது மிகவும் அரிய வகை கனிமம் ஆகும். இக்கனிமத்தின் கண்டுபிடிப்பு "யமடோ 691" என்று அழைக்கப்படும் மெக்னீசியம் சிலிக்கேட்டு எரிகல்லாலான ஒரு விண்வீழ்கல்லுக்குள் சிறிய மணிகளாக இருந்ததாக 2011ஆம் ஆண்டு நாசா செய்திக்குறிப்பில் அறிவிக்கப்பட்டது. 1969 ஆம் ஆண்டு சப்பானியரின் அண்டார்டிகா பயணத்தின் போது இது கண்டுபிடிக்கப்பட்டது. தைட்டானியம்(II) சல்பைடு என்ற செயற்கைத் தயாரிப்பு வேதிச் சேர்மம் முதன் முதலாக இயற்கையில் காணப்பட்டதாக இக்கண்டுபிடிப்பால் உணரப்பட்டது.  

அமெரிக்காவின் கலிபோர்னியா பல்கலைக்கழகத்தில் பேராசிரியராகப் பணிபுரிந்த யான் டி வாசன் நினைவாக கனிமத்திற்கு வாசோனைட்டு எனப் பெயரிடப்பட்டது. பன்னாட்டு கனிமவியல் கழகமும் இப்பெயரை அங்கீகரித்தது.  

பன்னாட்டு கனிமவியல் சங்கம் வாசோனைட்டு கனிமத்தை Was என்ற குறியீட்டால் அடையாளப்படுத்துகிறது.
# உயுகிகோ கோகா

**உயுகிகோ கோகா** *(Yukiko Koga)* நியூயார்க் நகர பல்கலைக்கழகத்துடன் இணைக்கப்பட்ட அண்ட்டர் கல்லூரியில் கற்பித்துக் கொண்டிருந்த ஒரு மானுடவியலாளர் ஆவார். சட்டப்பூர்வ மானுடவியல், நகர்ப்புற இடம், காலனித்துவத்திற்கு பிந்தைய மற்றும் ஏகாதிபத்தியத்திற்கு பிந்தைய உறவுகள், வரலாறு மற்றும் நினைவகம், நாடுகடந்த கிழக்கு ஆசியா (சீனா மற்றும் சப்பான்) ஆகிய பிரிவுகளில் நிபுணத்துவம் பெற்றவராக உயுகிகோ கோகா இருந்தார்.  
## கல்வி
பிரவுன் பல்கலைக்கழகத்தில் கிழக்கு ஆசிய ஆய்வுகளில் ஒரு முதுகலை அறிஞராக கோகா இருந்தார். இரண்டாம் உலகப் போருக்குப் பிறகு நேரடியாக மஞ்சூரியா மற்றும் சீன முதன்மை நிலப் பகுதிகள் போன்ற ஆக்கிரமிக்கப்பட்ட பகுதிகளின் காலனித்துவ மற்றும் காலனித்துவ கலாச்சாரத்தில் இவர் நிபுணத்துவம் பெற்றவராக இருந்தார். இந்த பணியை முடிக்க மனிதநேய மானியத்திற்கான தேசிய உதவித்தொகையை கோகா பெற்றார்.  
மரபுவழி இழப்பு: சீனா, ஜப்பான் மற்றும் பேரரசுக்கு பின்னர் மீட்கப்பட்ட அரசியல் பொருளாதாரம் (சிகாகோ பல்கலைக்கழக பதிப்பகம், 2016) என்ற புத்தகத்தை கோகா எழுதினார். 2017 ஆம் ஆண்டு அமெரிக்க மானுடவியல் கழகத்தின் பிரான்சிசு எல். கே. அசு மற்றும் அந்தோனி லீட்சு புத்தக பரிசுகளை உயுகிகோ கோகா வென்றார்.  
தற்போது இவர் ரைசு பல்கலைக்கழக பத்திரிகையில் ஆசிய விமர்சனம் என்ற தலையங்கப் பகுதியில் பணியாற்றுகிறார்.  
## விருதுகள்
- 2018-2019 – பிரின்சுடன் பல்கலைக்கழகச் சட்டம் மற்றும் பொதுவிவகார அறிஞர் விருது
- 2018 – அண்ட்டர் கல்லூரியின் சிறந்த ஆளுமை என்ற தலைமை விருது
- 2017 – பிரான்சிசு எல் அசு புத்தகப் பரிசு
# கோட்டுருக்களின் பொதுவற்ற ஒன்றிப்பு

க்களின் பொதுவற்ற ஒன்றிப்பாக அமையும் திரள் கோட்டுரு]]  
இரண்டு அல்லது இரண்டிற்கு மேற்பட்ட கோட்டுருக்களைச் சேர்த்து ஒரு பெரிய கோட்டுருவை உருவாக்கும் செயல் **கோட்டுருக்களின் பொதுவற்ற ஒன்றிப்பு** (*disjoint union of graphs*) எனப்படும். இச்செயல் கணங்களின் பொதுவிலா ஒன்றிப்புக்கு ஒத்ததாகும்.  

கோட்டுருக்களின் பொதுவற்ற ஒன்றிப்பில் உருவாகும் பெரிய கோட்டுருவின் கணுக்களின் கணம் ஒன்றிப்பிலுள்ள உறுப்புக் கோட்டுருக்களின் கணுக்கள் கணங்களின் ஒன்றிப்பு கணமாக இருக்கும். இதுபோலவே கோட்டுருக்களின் பொதுவற்ற ஒன்றிப்பில் உருவாகும் பெரிய கோட்டுருவின் விளிம்புகளின் கணமும் உறுப்பு கோட்டுருக்களின் விளிம்பு கணங்களின் ஒன்றிப்பு கணமாக இருக்கும். இரண்டு அல்லது இரண்டுக்கு மேற்பட்ட கோட்டுருக்களின் பொதுவற்ற ஒன்றிப்பு, இணைப்பில்லாத கோட்டுருவாக இருக்கும்.  

## குறியீடு
"கோட்டுருக் கூடுதல்" எனவும் பொதுவற்ற ஒன்றிப்பு அழைக்கப்படுகிறது. எனவே பொதுவற்ற ஒன்றிப்பைக் கூட்டல் குறி அல்லது வட்டமிடப்பட்டக் கூட்டல் குறியால் குறிப்பிடலாம். <math>G,</math> <math>H</math> ஆகிய இரு கோட்டுருக்களின் பொதுவற்ற ஒன்றிப்பு, <math>G+H</math> அல்லது <math>G\oplus H</math> எனக் குறிக்கப்படுகிறது.  

## தொடர்புள்ள கோட்டுரு வகைகள்
சில சிறப்புவகை கோட்டுருக்களை பொதுவற்ற ஒன்றிப்புகளாகக் குறிக்கலாம்:  
- காடுகள் என்பவை மரங்களின் பொதுவற்ற ஒன்றிப்பாகும்.
- திரள் கோட்டுருக்கள் முழுக்கோட்டுருக்களின் பொதுவற்ற ஒன்றிப்பாகும்.
- 2-ஒழுங்கு கோட்டுருக்கள் சுழற்சி கோட்டுருக்களின் பொதுவற்ற ஒன்றிப்பாகும்.

பொதுவாக ஒவ்வொரு கோட்டுருவும் இணைப்புள்ள கோட்டுருக்கள், அதன் இணைப்புக் கூறுகள் ஆகியவற்றின் பொதுவற்ற ஒன்றிப்பாகும்.  

நிரப்பி மற்றும் பொதுவற்ற ஒன்றிப்புச் செயல்கள் இரண்டின் இணைப்புச் செயல் மூலம் ஒற்றைக்கணு கோட்டுருக்களிலிருந்து இணைக்கோட்டுருக்களை உருவாக்கலாம்.
# சிந்து ஆற்று யுத்தம்



**சிந்து ஆற்று யுத்தம்** என்பது செங்கிஸ் கானின் மங்கோலியர்களுக்கும் குவாரசமிய அரசமரபின் சுல்தான் சலாலத்தீன் மிங்புர்னுவின் படைகளுக்கும் இடையில் 1221 ஆம் ஆண்டு சிந்து ஆற்றின் அருகில் நடைபெற்ற யுத்தமாகும்.  

## பின்புலம்
குவாரசமியாவின் தலைநகரமான சமர்கந்து மற்றும் புகாரா போன்ற நகரங்களை மங்கோலியர்கள் சூறையாடிய பிறகு மிங்புர்னு தனது வீரர்கள் மற்றும் பாரசீகத்தில் இருந்து வந்த ஆயிரக்கணக்கான அகதிகளுடன் இந்தியாவிற்குத் தப்பி ஓடினார். காசுனி நகருக்கு அருகில் நடைபெற்ற பர்வான் யுத்தத்தில் வென்ற பிறகு, சுமார் 30,000 வீரர்கள் மற்றும் பல்லாயிரக்கணக்கான அகதிகளுடன் தஞ்சம் அடைவதற்காக மிங்புர்னு இந்தியாவை நோக்கிப் பயணித்தார்.
# பாமியான் முற்றுகை (1221)


**பாமியான் முற்றுகை** (*Siege of Bamyan*) என்பது செங்கிஸ் கான் கி.பி 1221 களின் வசந்த காலத்தில் குவாரசமியா மீதான மங்கோலிய படையெடுப்பின் போது நடந்தது. மங்கோலியப் பேரரசின் ஆட்சியாளரான செங்கிஸ் கானின் தலைமையில் ஒரு இராணுவம், குவாரசமியப் பேரரசின் கடைசி ஆட்சியாளரான சுல்தான் சலாலத்தீன் மிங்புர்னுவைப் பின்தொடர்ந்து சென்றது. செங்கிஸ் கான் இந்து குஃசு மலையைக் கடந்து, அதன் பிறகு இன்றைய ஆப்கானித்தானில் காபுலின் வடமேற்கில் உள்ள பாமியான் அருகே உள்ள ஷாஹர்-இ-கோல்கோலா கோட்டையை முற்றுகையிட்டார். இந்த முற்றுகை ஒரு பேரழிவுகரமான தாக்குதலுக்கு வழிவகுத்தது. இதனால் நகரம் இடிந்து விழுந்தது.  

## பின்புலம்
ஆப்கானித்தானில் புதிதாக இராணுவத்தை சேர்த்துக் கொண்டிருந்த குவாரசமிய அரசமரபின் கடைசி ஆட்சியாளரான மிங்புர்னுவை மங்கோலியர்கள் துரத்தியபோது இந்த முற்றுகை நடைபெற்றது.  

## முற்றுகை
இந்த யுத்தத்தின் போது முற்றுகையிடப்பட்டிருந்த மதில் சுவற்றில் இருந்து வந்த அம்பு தாக்கி சகதை கானின் மகனும், செங்கிஸ் கானின் விருப்பத்திற்குரிய பேரனுமாகிய முத்துகன் கொல்லப்பட்டான். அவனது இறப்பு, இந்த முற்றுகையின் போது தனது இராணுவத்தில் ஏராளமான வீரர்கள் இறந்தது மற்றும் தானும் ஒரு நாள் இறக்கப் போகிறோம் என்பதை அறிந்தது ஆகியவை செங்கிஸ் கானைக் கோபப்பட வைத்தது. பாமியான் கைப்பற்றப்பட்ட பிறகு அந்த நகரை முழுவதுமாக அழித்து, அந்த நகர் மற்றும் அதனைச் சுற்றியிருந்த பகுதிகளில் வாழ்ந்த மக்களை மொத்தமாகக் கொல்லச் செங்கிஸ் கான் உத்தரவிட்டார். மங்கோலியர்கள் இந்நகரைக் "கவலைகளின் நகரம்" (அதாவது "துயர நகரம்") என்று அழைக்கும் அளவிற்கு அவர்கள் ஏற்படுத்திய அழிவானது முழுமையுடையதாக இருந்தது. இந்த நகரின் மற்றொரு பெயரானது கொல்லப்பட்ட மக்களின் கூக்குரலைக் குறிக்கும் விதமாக "சத்த (அல்லது அலறல்) நகரம்" ஆகும்.  

## விளைவுகள்
இந்த முற்றுகைக்குப் பிறகு செங்கிஸ் கான் இந்தியாவிற்கு தப்பி ஓடிய மிங்புர்னுவைத் துரத்தினார்.  

ஒரு பொதுவான நம்பிக்கை மற்றும் பெரும்பாலான கசாரா மக்களும் நம்புவது யாதெனில், உள்ளூர் ஆப்கானிய மக்கள் முழுவதுமாகக் கொல்லப்பட்ட பின்னர் இந்தப் பகுதியைப் பாதுகாக்கத் தனது மங்கோலிய வீரர்கள் மற்றும் அவர்களது அடிமைப் பெண்களை இப்பகுதியில் செங்கிஸ் கான் வாழ வைத்தார் என்பதாகும். அந்த மக்களே தற்போதைய கசாரா மக்களின் முன்னோர்கள் ஆவர். "கசாரா" என்ற சொல்லானது மங்கோலிய இராணுவப் பிரிவான 1,000 வீரர்களைக் குறிக்கப் பயன்படுத்தப்பட்ட பாரசீகச் சொல்லான "யக் கசர்" ("ஓர் ஆயிரம்") என்ற சொல்லிலிருந்து வந்திருப்பதற்கே பெரும்பாலான வாய்ப்புள்ளது.  

இன்று பாமியான் என்ற பண்டைய நகரம் ஐக்கிய நாடுகள் கல்வி, அறிவியல், பண்பாட்டு நிறுவனத்தின் உலகப் பாரம்பரியக் களம் ஆகும்.பாமியான் இந்த நிகழ்விலிருந்து நீண்ட காலமாக மீள முடியவில்லை. பல தசாப்தங்களுக்குப் பிறகும், நகரம் இன்னும் பேரழிவிற்கு உள்ளாகியிருந்தது என்று ஒரு பாரசீக வரலாற்றாசிரியரின் அறிக்கை கூறுகிறது.
# பால் ஆடம்சு


**பால் ரிச்சர்ட் ஆடம்சு** *(Paul Richard Adams)* ஒரு நரம்பியல் விஞ்ஞானியார். இலண்டன் இராயல் கழகத்தில் உறுப்பினரான இவர் தற்போது நியூயார்க்கில் உள்ள சுடோனி புரூக் பல்கலைக்கழகத்தில் நரம்பியல் மற்றும் நடத்தை துறையில் பேராசிரியராக பணியாற்றி வருகிறார்.  

இவர் இலண்டன் பல்கலைக்கழகத்தில்]] முனைவர் பட்டம் பெற்றார். மேக்சு பிளாங்க் நிறுவனத்தில் பெர்ட் சக்மனுடன் முனைவர் பட்டமேற்படிப்பை படித்து முடித்தார். பிரித்தானிய மருந்தியல் சங்கம் வழங்கும் நோவார்டிசு நினைவு பரிசை 1979 ஆம் ஆண்டிலும், கத்தம் நினைவு பரிசை 1979 ஆம் ஆண்டிலும் வென்றார். 1986 ஆம் ஆண்டில் மேக்ஆர்தர் அறக்கட்டளையின் பரிசு உறுப்பினராக நியமிக்கப்பட்டார். 1991 ஆம் ஆண்டு இராயல் சொசைட்டியின் உறுப்பினராகத் தேர்ந்தெடுக்கப்பட்டார். 1987 முதல் 1995 வரை ஓவர்ட் இயூசு மருத்துவ நிறுவனத்தில் புலனாய்வாளராக பணிபுரிந்தார்.  

மற்ற நரம்பியல் அறிஞர்களுடன் இணைந்து திறந்த நரம்புவழி அடைப்பு மற்றும் நரம்பியல் பண்பேற்றம் போன்ற நரம்பியல் அறிவியலில் முக்கியத்துவம் மிக்க தற்கால கருத்துகளுக்கு இவர் முன்னோடியாக இருந்தார். தற்போது புதுப்புறணி பற்றிய ஒரு கோட்பாட்டில் பணியாற்றி வருகிறார், இக்கோட்பாடு அதிநவீன கற்றலுக்கான திறவுகோலாக குறிப்பிட்ட நரம்பு செல்களின் இணைப்பு வலிமையை சரிசெய்தல் என்ற கருத்தை மையமாகக் கொண்டதாகும்..  

செயற்கை நரம்பியல் வலைப்பின்னல்களின் இணைப்பை சரிசெய்தல்களை சரிபார்ப்பதற்கான நரம்பியல் சாதனத்திற்கான காப்புரிமையை பால் ரிச்சர்ட் ஆடம்சு பெற்றுள்ளார்.
# பர்வான் யுத்தம்

**பர்வான் யுத்தம்** *(Battle of Parwan)* என்பது 1221 ஆம் ஆண்டு மங்கோலியப் பேரரசுக்கும் குவாரசாமிய அரசமரபின் மிங்புர்னுவுக்கும் இடையில் நடைபெற்ற யுத்தமாகும்.  

## யுத்தம்
குவாரசமியா மீது மங்கோலியர்கள் படையெடுத்த பிறகு மிங்புர்னு வேறு வழியின்றி இந்து குஷ் மலைகளுக்குத் தப்பி ஓடினார். அங்கு அவர் மங்கோலியர்களை எதிர்கொள்வதற்காகக் கூடுதல் துருப்புகளைத் தனது படையில் சேர்க்க ஆரம்பித்தார். தற்போதைய ஆப்கானித்தானில் இருந்து வந்த 30,000க்கும் மேற்பட்ட குவாரசமிய வீரர்களால் இவரது இராணுவ பலமானது 60,000-ஐ அடைந்ததாகக் குறிப்பிடப்பட்டுள்ளது. மிங்புர்னுவைப் பிடிக்கச் செங்கிஸ் கான் தனது தலைமை நீதிபதி சிகி குதுகுவை அனுப்பினார். ஆனால் புதிதாக வேலைக்கு அமர்த்தப்பட்ட அந்தத் தளபதிக்கு வெறும் 30,000 துருப்புகளை மட்டுமே கொடுத்தார். தொடர் மங்கோலிய வெற்றிகளால் சிகி குதுகு அளவுக்கு மீறிய தன்னம்பிக்கை கொண்டிருந்தார். எண்ணிக்கையில் அதிகமாக இருந்த குவாரசமியப் படைக்கு எதிராக சீக்கிரமே அவர் பின்னடைவைச் சந்தித்தார். இந்த யுத்தமானது மங்கோலியக் குதிரைப் படைக்கு ஒத்துவராத குறுகலான பள்ளத்தாக்கில் நடைபெற்றது. மிங்புர்னு தன்னிடமிருந்த குதிரை வீரர்களை குதிரைகளிலிருந்து இறங்கச் செய்து மங்கோலியர்கள் மீது அம்பு எய்யுமாறு ஆணையிட்டார். யுத்தகளமானது குறுகலான நிலப்பரப்பாக இருந்த காரணத்தால் மங்கோலியர்கள் தங்களது வழக்கமான போர்த் தந்திரங்களை பயன்படுத்த இயலவில்லை. குவாரசமியர்களை ஏமாற்ற சிகி குதுகு தன்னிடமிருந்த உபரிக் குதிரைகளின் மீது வைக்கோலாலான பொம்மைகளை அமர வைத்தார். இதன் மூலம் அவரது படையினர் உடனடியாக கொல்லப்படாமல் சற்று நேரம் கிடைத்த போதிலும், சிகி குதுகு தோற்கடிக்கப்பட்டு விரட்டப்பட்டார்.  

தோல்விகளில் தன்னை நிரூபித்த குவாரசமிய இளவரசனால் வெற்றிகளின் போதும் அவ்வாறு தன்னை நிரூபிக்க இயலவில்லை. போரில் கிடைத்த ஒரு மங்கோலிய வெள்ளைக் குதிரையை யார் வைத்துக் கொள்வது என்ற ஒரு பிரச்சனை இவரது மாமனாருக்கும் ஒரு குவாரசமியத் தலைவருக்கும் இடையே ஏற்பட்டது. இப்பிரச்சினையில் மிங்புர்னு தனது மாமனாருக்கு ஆதரவாகச் செயல்பட்டார். பெரும்பாலான குவாரசமிய வீரர்கள் முகாம் நெருப்பானது எரிந்து கொண்டிருக்கும் போதே வெளியேறினர். நாள் முழுவதும் போரிட்டுக் களைப்படைந்திருந்தபோதிலும் அந்த இரவே வெளியேறினர். பல்லாயிரக்கணக்கான படை வீரர்களை இழந்த காரணத்தினால் மிங்புர்னு அடுத்த நாள் கிழக்கு நோக்கிப் பின்வாங்கினார்.  

## யுத்தத்திற்குப் பிறகு

சிகி குதுகுவின் தோல்வியைப் பற்றிய செய்தியை அறிந்த செங்கிஸ் கான், மிங்புர்னு இந்தியாவிற்குத் தப்புவதற்கு முன்னர் அவரைப் பிடிப்பதற்காகத் தனது படையினருடன் உடனடியாகக் கிளம்பினார். சிகி குதுகுவுடன் யுத்தகளத்திற்குச் சென்ற செங்கிஸ் கான், அங்கு குதுகு எந்த இடத்தில் தவறு செய்தார் என்பதை அவருக்கு அறிவுறுத்தினார்.  

மங்கோலியர்களை வெல்லமுடியாது என்ற மாயை உடைக்கப்பட்டதால், பர்வான் யுத்தமானது ஆப்கானித்தான் மற்றும் ஈரானில் முக்கியமான விளைவுகளுக்குக் காரணமாக இருந்தது. அமைதியாகச் சரணடைந்த நகரங்கள் மங்கோலியர்களுக்கு எதிராக ஆயுதம் ஏந்தின. இதன் காரணமாகச் செங்கிஸ் கான் மற்றும் அவரது மகன் டொலுய் மேலும் சில மாதங்களைக் கிளர்ச்சிகளை அடக்குவதற்காக குவாரசமியாவில் செலவழிக்க நேர்ந்தது.
# பன்மரம்


கோட்டுருவியலில் **பன்மரம்** (*polytree*) என்பது ஒரு திசையுள்ள சுழற்சியற்றக் கோட்டுருவாகும். பன்மரத்தில் அமைந்துள்ள திசையற்ற கோட்டுரு ஒரு மரமாக இருக்கும். பன்மரத்தின் திசையுள்ள விளிம்புகளைத் திசையில்லா விளிம்புகளாக மாற்றக் கிடைக்கும் கோட்டுருவானது இணைப்புள்ள சுழற்சியற்றக் கோட்டுருவாக, அதாவது மரமாக இருக்கும்.  

பன்மரமானது "திசை மரம்" என்றும் "திசைபோக்கு மரம்" என்றும் "ஒற்றை இணைப்பு வலையமைப்பு" என்றும் அழைக்கப்படுகிறது. திசைபோக்கு கோட்டுருவிற்கு பன்மரம் ஒரு எடுத்துக்காட்டாகும்.  

பன்மரம் என்பதற்கு இணையான ஆங்கிலச் சொல்லான *polytree*, 1987 இல் ரெபனே மற்றும் ஜுடியா பேர்ல் ஆகியோரால் உருவாக்கப்பட்டது.  

காட்டினைத் தன் அடிப்படைத் திசையற்ற கோட்டுருவாகக் கொண்ட திசையுள்ள சுழற்சியற்றக் கோட்டுருவானது "பல்காடு" என அழைக்கப்படும். பல்காட்டின் திசையுள்ள விளிம்புகளைத் திசையற்ற விளிம்புகளாக மாற்றினால் திசையற்ற சுழற்சியற்றக் கோட்டுருவான காடு கிடைக்கும்.  

பல்காடானது "திசையுறு காடு" அல்லது "திசைப்போக்கு காடு" எனவும் அழைக்கப்படுகிறது.  

## கணக்கிடுதல்
*n* - பெயரிடப்படாத கணுக்களின் எண்ணிக்கை. *n* = 1, 2, 3, ..., ஆகிய மதிப்புகளுக்குக் கிடைக்கக்கூடிய வெவ்வேறான பன்மரங்களின் எண்ணிக்கை:  
:1, 1, 3, 8, 27, 91, 350, 1376, 5743, 24635, 108968, 492180, ... .
# ஹேமந்தா முகர்ஜி


**ஹேமந்தா முகர்ஜி ( Hemanta Mukherjee)** (பிறப்பு: 1920 சூன் 16 - இறப்பு: 1989 செப்டம்பர் 26) மேலும் **ஹேமந்த் குமார்** என்று அறியப்படும் இவர் ஓர் இந்திய இசை இயக்குநரும் மற்றும் பாடகரும் ஆவார். இவர் பெங்காலி, இந்தி மற்றும் பிற இந்திய மொழிகளில் பாடியுள்ளார். இவர் ரவீந்திர சங்கீதத்தின் கலைஞராக இருந்தார். சிறந்த ஆண் பின்னணி பாடகருக்கான இரண்டு தேசிய விருதுகளை வென்றுள்ளார்.  

## ஆரம்ப கால வாழ்க்கை
ஹேமந்தா வாரணாசியில் பிறந்தார். இவரது தாய்வழி தாத்தா ஒரு முன்னணி மருத்துவராவார். தந்தைவழி பக்கத்தில் இருந்து இவரது குடும்பத்தினர் மேற்கு வங்காளத்தின் பாகாரு பகுதியைச் சேர்ந்தவர்கள் . அவர்கள் 1900 களின் முற்பகுதியில் கொல்கத்தாவுக்கு குடிபெயர்ந்தனர். ஹேமந்தா அங்கு வளர்ந்து நசிருதீன் பள்ளியிலும் பின்னர் பவானிபூர் பகுதியின் மித்ரா நிறுவன பள்ளியிலும் பயின்றார். அங்கு இவர் தனது நீண்டகால நண்பர் சுபாசு முகோபாத்யாயை சந்தித்தார், பின்னர் இவர் ஒரு பெங்காலி கவிஞரானார். இந்த நேரத்தில், பிரபல எழுத்தாளர் சந்தோஷ்குமார் கோசுடன் நட்பை வளர்த்துக் கொண்டார். அந்த நேரத்தில், ஹேமந்தா சிறுகதைகள் எழுதினார், சந்தோஷ்குமார் கவிதைகள் எழுதினார். சுபாஷ் முகோபாத்யாய் பாடல்களைப் பாடினார்.  

இடைநிலை தேர்வுகளில் (12 ஆம் வகுப்பு) தேர்ச்சி பெற்ற பிறகு, ஹேமந்தா ஜாதவ்பூரில் உள்ள வங்காள தொழில்நுட்ப நிறுவனத்தில் பொறியியல் படிப்பில் சேர்ந்தார். இவரது தந்தையின் ஆட்சேபனை காரணமக, இசைத் தொழிலைத் தொடர கல்வியை விட்டுவிட்டார். இவர் சிறுது காலம் இலக்கியத்தை முயற்சித்தார். மேலும் *தேஷ்* என்ற புகழ்பெற்ற பெங்காலி இதழில் ஒரு சிறுகதையை வெளியிட்டார். ஆனால் 1930களின் பிற்பகுதியில் இவர் முழுக்க முழுக்க இசையில் உறுதியாக இருந்தார்.  

## ஆரம்பகால இசை வாழ்க்கை
இவரது நண்பர் சுபாஸ் முகோபாத்யாயின் செல்வாக்கின் கீழ், ஹேமந்தா தனது முதல் பாடலை அகில இந்திய வானொலியில் 1935 இல் பதிவு செய்தார். ஹேமந்தாவின் இசை வாழ்க்கையை முதன்மையாக பெங்காலி இசைக்கலைஞர் சைலேஷ் தத்தகுப்தா வழிநடத்தினார் . ஹேமந்தா தனது ஆரம்ப வாழ்க்கையில் பிரபல வங்காள பாடகர் பங்கஜ் முல்லிக்கைப் பின்தொடர்ந்தார். இதற்காக இவருக்கு "சோட்டோ பங்கஜ்" என்று செல்லப்பெயர் சூட்டப்பட்டது. 1980களின் முற்பகுதியில் தொலைக்காட்சியில் ஒரு நேர்காணலில், உமாத் பயாஸ் கானின் மாணவர் பானிபூசன் பானர்ஜியிடமிருந்து பாரம்பரிய இசைப் பயிற்சியை பெற்றதாக ஹேமந்தா குறிப்பிட்டிருந்தார். ஆனால் உஸ்தாத்தின் அகால மரணத்தால் இவரது பயிற்சி குறைக்கப்பட்டது.  

1937 ஆம் ஆண்டில், ஹேமந்தா தனது முதல் கிராமபோன் வட்டை கொலம்பியா நிறுவனத்தில் கீழ் கொண்டு வந்தார். சைலேஷ் தத்தகுப்தா என்பவர் இசையமைக்க பாடல் வரிளை நரேஷ் பட்டாச்சார்யா என்பவர் எழுதியிருந்தார். அதன்பிறகு, ஒவ்வொரு ஆண்டும் 1984 வரை இந்திய கிராமபோன் கம்பெனி திரைப்படம் அல்லாத வட்டுகளை பதிவு செய்தது.  

## குடும்பம்
ஹேமந்தாவுக்கு மூன்று சகோதரர்களும், நீலிமா என்ற ஒரு சகோதரியும் இருந்தனர். இவரது அண்ணன் தாராஜோதி பெங்காலி மொழியில் சிறுகதை எழுத்தாளர் ஆவார். இவரது தம்பி அமல் முகர்ஜி சில பெங்காலி திரைப்படங்களுக்காக பாடியும் இசையமைத்தும் இருந்தார். இவர் 1960களில் ஒரு சில பெங்காலி பாடல்களைப் பதிவுசெய்தார்  

1945 ஆம் ஆண்டில், ஹேமந்தா பெலா முகர்ஜி என்பவரை மணந்தார் (ஜூன் 25, 2009),
# சிர்கோனோலைட்டு


**சிர்கோனோலைட்டு** (*Zirconolite)* என்பது CaZrTi<sub>2</sub>O<sub>7</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும்  
கால்சியம் சிர்கோனியம் தைட்டனேட்டு கனிமம் என்று இது வகைப்படுத்தப்படுகிறது. கனிமத்தின் சில மாதிரிகளில் தோரியம், யுரேனியம், சீரியம், நையோபியம் மற்றும் இரும்பு போன்ற தனிமங்களும் கலந்திருக்க சாத்தியம் உள்ளது. தோரியம் அல்லது யுரேனியம் இருப்பதால் இக்கனிமம் கதிரியக்கத் தன்மையைப் பெறுகிறது. பெரும்பாலும் கருப்பு அல்லது பழுப்பு நிறத்தில் காணப்படுகிறது.
# ஆப்ருசெவைட்டு



**ஆப்ருசெவைட்டு** *(Obruchevite)* என்பது (Y,◻)2Nb2O2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். ஆக்சியிட்ரோபைரோகுளோர்-(Y) அல்லது இட்ரோபைரோகுளோர் என்ற பெயர்களாலும் இக்கனிமம் அழைக்கப்படுகிறது. பைரோகுளோர் கனிமக் குழுவைச் சேர்ந்த பூச்சியம் இணைதிறன் கனிமம் என்று கருதப்பட்டாலும் இன்னும் ஏற்றுக் கொள்ளப்படவில்லை.  

இட்ரோபைரோகுளோர்-(Y) என்ற பெயர் 1957 ஆம் ஆண்டு காலிட்டா மற்றும் எர்சிட்டு மற்றும் பலரால் அழைக்கப்பட்டது. கனிமத்தின் நிலை உறுதிப்படுத்தப்படாத காரணத்தினால் அப்பெயர் வழக்கற்றுப் போய்விட்டது. இட்ரோபைரோகுளோர்-(Y) என்ற பெயர் திண்டில் & பிரேக்சு என்பவர்களால் சூட்டப்பட்டது என்றாலும் அது அசலாக ஆக்சியிட்ரோபைரோகுளோர்-(Y)" என்பதற்கே பொருந்தும்.
# கீழத்தானியம் மாவயல் காட்டு அய்யனார் கோயில்



**கீழத்தானியம் மாவயல் காட்டு ஐயனார் கோயில்** என்பது தமிழ்நாட்டில் புதுக்கோட்டை மாவட்டம், கீழத்தானியம் ஊராட்சியில் அமைந்துள்ள ஐயனார் கோயிலாகும்.  

## திருவிழா
பிரசித்தி பெற்ற இக்கோயிலில் ஆண்டுதோறும் தமிழ் மாதமான ஆடியில் திருவிழா நடைபெறும். முதல் நாள் காப்பு கட்டுதலுடன் தொடங்கப்படும் இத்திருவிழா 10 நாட்களுக்கு நடைபெறும். மண்டகப்படிதாரர்களின் சார்பில் பல்வேறு வாகனங்களில் சுவாமி வீதியுலாவும், கலை நிகழ்ச்சிகளும் நடைபெறும். திருவிழாவின் முக்கிய நிகழ்ச்சியாகத் தேரோட்டமானது 9ஆம் நாள் நடைபெறும். தேரோட்டத்தின் அன்று ஐயனார் சிறப்பு அலங்காரத்தில் தேரில் எழுந்தருளுவார். மேளதாளம் முழங்க வாண வேடிக்கைகளுடன் பக்தர்கள் வடம் பிடித்துத் தேரை முக்கிய வீதிகளின் வழியாக இழுத்துச் செல்வர். 10ஆம் நாள் மஞ்சள் நீராட்டு விழாவுடன் திருவிழா நிறைவு பெறும். இவ்விழாவில் சுற்றுவட்டார மக்கள் கலந்து கொள்கின்றனர்.  

## ஏறுதழுவல்
இக்கோயிலில் ஆண்டு தோறும் ஏறுதழுவல் போட்டி நடைபெறுகிறது.
# அக்ரினியரைட்டு


**அக்ரினியரைட்டு** *(Agrinierite)* என்பது (K<sub>2</sub>(Ca,Sr)(UO<sub>2</sub>)3O<sub>3</sub>(OH)2•5H<sub>2</sub>O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். யுரேனியப் படிவுகளின் ஆக்சிசனேற்ற மண்டலத்தில் பெரும்பாலும் அக்ரினியரைட்டு காணப்படுகிறது. பொதுவாக இக்கனிமம் ஆரஞ்சு நிறத்தில் கிடைக்கிறது. 1928 முதல் 1971 ஆம் ஆண்டு வரையிலான காலத்தில் வாழ்ந்த பொறியாளர் என்றி அக்ரினியர் நினைவாக கனிமத்திற்கு இப்பெயரிடப்பட்டது. இவர் பிரான்சு நாட்டின் அணுசக்தி ஆணையத்தின் கனிமவியல் ஆய்வகத்தில் பொறியாளராகப் பனிபுரிந்தார்.
# குறைமாவு உணவு


**குறைமாவு உணவு முறை** என்பது சராசரி உணவிலுள்ள மாவுச்சத்தை விடக் குறைவான மாவுச்சத்தைப் பரிந்துரைக்கும் உணவுமுறையாகும். இம்முறையில் மாவுச்சத்து மிகுந்த ரொட்டி, சர்க்கரை, பாஸ்த்தா போன்றவற்றின் அளவு கட்டுப்படுத்தப்பட்டு அதற்கு ஈடாக கொழுப்புச்சத்தும் புரதமும் உள்ள உணவுகளும் (இறைச்சி, மீன், முட்டை, பாலாடைக்கட்டி, விதைகள் போன்றன) நார்ச்சத்து மிகுந்தும் மாவுச்சத்து மிகக்குறைந்தும் உள்ள கீரை, காய்கறிகள் அதிகம் சேர்த்ததுக்கொள்ளப்பட வேண்டும்.  

எந்த அளவு மாவுச்சத்து உள்ள உணவு குறைமாவு உணவு என்பதற்குச் சரியான வரையறை இல்லை எனினும் அமெரிக்க நிறுவனம் ஒன்று உணவில் 20%க்கும் கீழே மாவுச்சத்து இருப்பின் அது குறைமாவு உணவு என்று கூறுகிறது.
# இந்தியாவில் உள்ள பௌத்தக் குடைவரைகள்



இந்தியக் குடைவரைக் கட்டிடக்கலையில் **பௌத்தக் குடைவரைகள்** முக்கியமானவை. உலகளவிலும் இக்குடைவரைகள் இவற்றின் சிறப்பான கட்டிடக்கலைக்காக அறியப்படுகின்றன. இந்தியாவில் ஏறத்தாழ 1,500 குடைவரைக் கோவில்கள் உள்ளன. இவற்றில் 1000 குடைவரைகள் பௌத்தர்களாலும், 300 இந்துக்களாலும் 200 சமணர்களாலும் உருவாக்கப்பட்டவை.  

இந்தியாவில் உள்ள குடைவரைக் கோவில்களுள் பழமையானது பொது ஊழிக்கு 3 நூற்றாண்டுகளுக்கு முன் உருவாக்கப்பட்ட பீகாரின் பராபர் குகைகள் ஆகும். இது பேரரசர் அசோகராலும், அவரது பேரனாலும் கட்டப்பட்டது. இதைத் தவிர அதிகமான பௌத்தக் குகைகள் இந்தியாவின் மேற்குப் பகுதியில் தக்காண மேட்டுநிலத்தைச் சுற்றியுள்ளன. கர்லா குகைகள், பாஜா குகைகள், பேட்சே குகைகள் போன்ற முற்காலத்தில் கட்டப்பட்ட கோவில்களுக்குச் சான்றாக விளங்குகின்றன. எல்லோரா மற்றும் அஜந்தா குடைவரைகள் பிற்காலத்தில் கட்டப்பட்டது. நுட்பமான வேலைப்பாடுகளைக் கொண்டது.  

தொடக்ககாலத்தில் இயற்கையாக அமைந்த குடைவரைகளில் தூபிகள் கட்டப்பட்டன. பிற்காலத்தில் செயற்கையாக மலைகளைக் குடைந்து கோவில்கள் கட்டப்பட்டன.
# ஜம்மு காஷ்மீர் பொதுப் பாதுகாப்புச் சட்டம், 1978



**ஜம்மு காஷ்மிர் பொதுப் பாதுகாப்புச் சட்டம், 1978** (**Jammu and Kashmir Public Safety Act, 1978** (**PSA**) இந்தியாவின் வடக்கில் உள்ள ஜம்மு காஷ்மீர் மாநிலத்தில் பாதுகாப்பு அல்லது பொது ஒழுங்கை பராமரிப்பதற்கு எதிராக தீங்கு விளைவிப்பதைத் தடுப்பதற்கு ஒரு நபரை காவலில் வைக்கப்படும் ஒரு தடுப்புக் காவல் சட்டமாகும். இது இந்திய அரசு இயற்றிய 1980 தேசியப் பாதுகாப்புச் சட்டம் போன்றதே. சேக் அப்துல்லா ஜம்மு காஷ்மீர் மாநில முதல்வராக இருந்தபோது இச்சட்டம் இயற்றப்பட்டது.  

## சட்டத்தின் மையக் கருத்துக்கள்
- மாவட்ட நீதிபதி தகுதியில் உள்ள காவல்துறை ஆணையாளர் அல்லது மாவட்ட ஆட்சியர்களே இந்தச் சட்டத்தின் கீழ் நடவடிக்கை எடுக்கலாம்.

- 2012-அம் ஆண்டில் இந்தச் சட்டத்தின் கீழ் 18 வயதுக்குட்பட்டவர்களைக் கைது செய்யக் கூடாது என்று மாற்றம் செய்யப்பட்டது. பொது பாதுகாப்புச் சட்டத்தின் கீழ் ஒருவர் கைது செய்யப்பட்ட 4 வாரங்களுக்குள் ஆலோசனை குழு ஒன்று அமைக்கப்படும். 8 வாரங்களுக்குள் கைதானவர்கள், சரியான காரணத்தின் அடிப்படையில் கைது செய்யப்பட்டுள்ளனரா என்பது குறித்து இந்தக் குழு ஆராயும். சரியான காரணம் இருப்பின் 12 மாதங்கள் முதல் 2 வருடங்கள் தடுப்புக் காவலிலிருந்து வெளியே வர முடியாது.

- இந்தச் சட்டத்தின் கீழ் கைது செய்யப்படும் ஒரு நபரை 2 ஆண்டுகள் வரை எவ்வித விசாரணையின்றி தடுப்புக் காவலில் வைக்க முடியும். மேலும் கைது செய்யப்பட்டவரை நீதிமன்றத்தில் ஆஜர்படுத்தப்பட வேண்டியதில்லை. தடுப்புக்காவல் என்பது பாதுகாப்பானது, தண்டனைக்குரியது அல்ல.

## 2019 - 2020 ஆண்டுகளில் பொதுப் பாதுகாப்புச் சட்டம்
இந்திய நாடாளுமன்றம் ஆகஸ்டு, 2019-இல் 2019-இல் ஜம்மு காஷ்மீர் மறுசீரைமைப்புச் சட்டத்தை இயற்றிய போது, ஜம்மு காஷ்மீரின் பொது அமைதிக்காக, காஷ்மீர அரசியல் தலைவர்கள் மற்றும் பிரிவினைவாதிகளை, ஜம்மு காஷ்மீர் ஆளுநர் இந்தப் பொதுப் பாதுகாப்புச் சட்டத்தின் கீழ் அவரவர் வீடுகளில் தடுப்புக் காவலில் வைக்கப்பட்டனர். பரூக் அப்துல்லா, உமர் அப்துல்லா, மெகபூபா முப்தி முதலியவர்கள் 6 மாதங்கள் வீட்டுச் சிறையில் வைக்கப்பட்டிருந்தனர். பின்னர் பொதுப் பாதுகாப்புச் சட்ட்டத்தின் கீழ் அவரவர் வீடுகளில் மார்ச் 2020 வரை தடுத்து வைக்கப்பட்டனர்.
# தேசியப் பாதுகாப்புச் சட்டம் (இந்தியா)



**தேசியப் பாதுகாப்புச் சட்டம், 1980* (**National Security Act of 1980*') இந்தியப் பிரதமராக இந்திரா காந்தி இருந்த போது, இந்திய நாடாளுமன்றத்தின் மக்களவை மற்றும் மாநிலங்களவையில் 23 செப்டம்பர் 1980 அன்று இச்சட்டம் இயற்றப்பட்டது. 27 டிசம்பர் 1980 அன்று முதல் இது சட்டமானது. இச்சட்டம் 18 பிரிவுகளைக் கொண்டது. இச்சட்டத்தின் கீழ் ஒரு நபரை எவ்வித விசாரணையின்றி தடுப்புக் காவலில் வைப்பதற்கு இந்திய அரசு மற்றும் மாநில அரசுகளுக்கு அதிகாரம் வழங்குகிறது.  

இச்சட்டத்தின் நோக்கம் "சில சந்தர்ப்பங்களில் தடுப்புக் காவலில் வைப்பதற்கும் அதனுடன் தொடர்புடைய விஷயங்களுக்கும்" ஆகும். இது ஜம்மு-காஷ்மீர் தவிர முழு இந்தியாவிற்கும் பொருந்தும். தேசிய பாதுகாப்புச் சட்டத்தின்படி, ஒரு நபரைத் தடுத்து வைப்பதற்கான காரணங்கள் பின்வருமாறு:  

## சட்டத்தின் செயல்பாடுகள்
- இந்தியாவின் பாதுகாப்பு, வெளிநாட்டு சக்திகளுடனான இந்தியாவின் உறவுகள் அல்லது இந்தியாவின் பாதுகாப்பிற்கு எந்த வகையிலும் பாரபட்சமற்ற முறையில் செயல்படுவது.

- இந்தியாவில் எந்தவொரு வெளிநாட்டினரும் தொடர்ந்து இருப்பதை ஒழுங்குபடுத்துதல் அல்லது அவர் இந்தியாவில் இருந்து வெளியேற்றப்படுவதற்கான ஏற்பாடுகளைச் செய்வதற்கான நோக்கத்துடன் செயல்படுவது.

- மாநிலத்தின் பாதுகாப்பிற்கு பாரபட்சமற்ற வகையில் செயல்படுவதிலிருந்தோ அல்லது பொது ஒழுங்கைப் பராமரிப்பதற்கு எந்தவொரு விதத்திலும் பாரபட்சமற்ற முறையில் செயல்படுவதிலிருந்தோ அல்லது சமூகத்திற்குத் தேவையான பொருட்கள் மற்றும் சேவைகளைப் பராமரிப்பதில் எந்தவொரு விதத்திலும் பாரபட்சமற்ற முறையில் செயல்படுவதிலிருந்தும் அவர்களைத் தடுப்பது அவசியம். எனவே செய்ய.

- தேசிய பாதுகாப்புச் சட்டத்தின் கீழ், ஒரு நபரை 12 மாதங்கள் வரை காரணம் இன்றி தடுத்து வைக்க முடியும்; ஒரு நபரை இச்சட்டத்தின் கீழ் தடுத்து வைக்கப்பட்டுள்ளதாக மாநில அரசு அறிவிக்க வேண்டும்.

- தேசிய பாதுகாப்பு சட்டத்தின் கீழ் தடுத்து வைக்கப்பட்டுள்ள ஒரு நபருக்கு எதிரான குற்றச்சாட்டுகள் தெரிவிக்கப்படாமல் 10 நாட்கள் கைது செய்யப்படலாம். தடுத்து வைக்கப்பட்டுள்ள நபர் உயர் நீதிமன்ற ஆலோசனைக் குழுவின் முன் மேல்முறையீடு செய்யலாம், ஆனால் விசாரணையின் போது அவர்களுக்கு ஒரு வழக்கறிஞரை அனுமதிக்க முடியாது.

- பீம் சேனைத் தலைவர் சந்திரசேகர் ஆசாத் 15 மாதங்கள் இச்சட்டதின் கீழ் தடுத்து வைக்கப்பட்டிருந்தபோது, தேசிய பாதுகாப்புச் சட்டம் ஒரு முக்கிய பேசு பொருளாக மாறியது. அதே போல் மணிப்பூர் பத்திரிகையாளர் கிஷோரேச்சந்திர வாங்கேம், முதலமைச்சர் என். பிரேன் சிங்கை விமர்சிக்கும் வீடியோக்கள் தொடர்பாக இச்சட்டத்தின் கீழ் வழக்கு பதிவு செய்யப்பட்டது.

- காவல்துறையினர் பயன்படுத்தும் விதத்தில் தேசியப் பாதுகாப்புச் சட்டம் பலமுறை விமர்சனங்களுக்கு உள்ளாகியுள்ளது. உத்தரப் பிரதேச முதல்வராக யோகி ஆதித்யநாத் முதல்வராக பதவியேற்ற ஒரு ஆண்டிற்குள், தேசிய பாதுகாப்புச் சட்டத்தின் கீழ் 160 பேரை தடுத்து வைத்திருப்பதாக உத்தரபிரதேச அரசு 2018 ஜனவரியில் ஒரு அறிக்கையை வெளியிட்டது.

- 2001-ஆம் ஆண்டின் சட்ட ஆணைய அறிக்கையின்படி, இந்தியாவில் 14,57,779 தடுப்புச் சட்டங்களின் கீழ் கைது செய்யப்பட்டதாக தெரிவிக்கிறது.
# பொட்டாசியம் ஐதரசன் தாலேட்டு



**பொட்டாசியம் ஐதரசன் தாலேட்டு** *(Potassium hydrogen phthalate)* என்பது C<sub>8</sub>H<sub>5</sub>KO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அமில உப்புச் சேர்மமான இது வெண்மை நிறத் தூளாக, நிறமற்ற படிகங்களாக, நிறமற்ற நீர்மமாக, அயனத் திண்மமாக தோன்றுகிறது. தாலிக் அமிலத்தின் மோனோபொட்டாசியம் உப்பு என்று வகைப்படுத்தப்படுகிறது. அமில-கார தரம்பார்த்தலில் பொட்டாசியம் ஐதரசன் தாலேட்டு முதன்மை திட்டக் கரைசலாகப் பயன்படுத்தப்படுகிறது. ஏனெனில் இது திண்மமாகவும் காற்றில் நிலைப்புத் தன்மையும் கொண்டிருப்பதாலும் நீரையும் உறிஞ்சாது என்பதாலும் துல்லியமாக அளந்தறிய எளிதில் முடிகிறது. இதே காரணங்களுக்காக pH மீட்டர்களை அளவீடு செய்வதற்கான முதன்மை திட்டக்கரைசலாகவும் இது பயன்படுத்தப்படுகிறது. தவிர, கரைசல் நிலையில் இதன் pH மிகவும் நிலையானது என்பதும் குறிப்பிடத்தக்கதாகும். வெப்ப எடையளவியல் பகுப்பாய்வுகளிலும் இது திட்டக் கரைசலாகப் பயன்படுகிறது. .  
பொட்டாசியம் ஐதரசன் தாலேட்டு தண்ணீரில் முழுமையாகப் பிரிகையடைந்து பொட்டாசியம் (K+) நேர்மின் அயனியையும் ஐதரசன் தாலேட்டு எதிர்மின் அயனியையும் கொடுக்கிறது.  

: KHP + H<sub>2</sub>O K<sup>+</sup> + HP<sup>−</sup>  

பின்னர் ஒரு பலவீனமான அமிலமாக ஐதரசன் தாலேட்டு தண்ணீருடன் தலைகீழாக வினைபுரிந்து ஐதரோனியம் (H3O +) மற்றும் தாலேட்டு அயனிகளைக் கொடுக்கிறது.  

: HP<sup>−</sup> + H<sub>2</sub>O P<sup>2−</sup> + H<sub>3</sub>O<sup>+</sup>  

ஐதரோகுளோரிக் அமிலம் அல்லது சோடியம் ஐதராக்சைடுடன் சேர்க்கப்பட்டு பொட்டாசியம் ஐதரசன் தாலேட்டு தேவைக்கேற்ப ஒரு தாங்கல் கரைசலாகவும் பயன்படுத்தப்படுகிறது.  

மொத்த கரிமக் கார்பன் சோதனைகளில் பயனுள்ள திட்டக் கரைசலாக இது பயன்படுத்தப்படுகிறது. பெரும்பாலான மொத்த கரிமக் கார்பன் பகுப்பாய்விகள் கார்பன் டை ஆக்சைடு மற்றும் தண்ணீருக்கு கரிமச்சேர்மங்களின் ஆக்சிசனேற்றத்தை அடிப்படையாகக் கொண்டவையாகும். கார்பன் டை ஆக்சைடின் அளவைக் கொண்டு இவை அளவீடு செய்யப்படுகின்றன. பல மொத்த கரிமக் கார்பன் பகுப்பாய்வு ஆய்வாளர்கள் சோதிக்கப்படவேண்டிய கருவிகளை இரண்டு வகையான தரங்களுடன் சோதிக்க பரிந்துரைக்கின்றனர்: ஒன்று பொதுவாக ஆக்சிசனேற்றத்துக்கு எளிதானது மற்றொன்று ஆக்சிசனேற்றத்துக்கு கடினமானது. . முதலாவதற்கு பொட்டாசியம் ஐதரசன் தாலேட்டும் பிந்தையதற்கு பென்சோகுயினோனும் பரிந்துரைக்கப்படுகிறது.
# கோ. ரா. கோபிநாத்


## பின்னணி மற்றும் ஆரம்ப வாழ்க்கை
கோபிநாத் நவம்பர் 13, 1951 அன்று மண்டியாவின் மெல்கோட்டில் பிறந்தார், கோரூரில் (கர்நாடகாவின் ஹாசன் மாவட்டத்தில் ஒரு தொலைதூர கிராமம்) வளர்ந்தார்.  

## விமானத் தொழில்

### டெக்கான் ஏவியேஷன்
1992ம் ஆண்டில் பெங்களூருக்கு குடிபெயர்ந்தார், அங்கு அவருடன் இராணுவத்தில் உடன் பணியாற்றிய நண்பரான கே. ஜெ. சாமுவேலை சந்தித்தார். சாமுவேல் ஃப்ரீலென்சர் எனப்படும் தேவைப்படும்போது மட்டும் பணியாற்றும் விமான ஓட்டுனராக இருந்தார் அதோடு வணிக ரீதியான ஹெலிகாப்டர் சேவையை வழங்க திட்டமிட்டுக் கொண்டிருந்தார். 1995ம் ஆண்டு இந்திய அரசு வானூர்தி சேவை மற்றும் தொழில் துறைக்கான தளர்வுகளை அறிவிக்கவே கோபிநாத், சாமுவேலுடன் இணைந்து டெக்கான் ஏவியேசன் நிறுவனத்தை தொடங்கினார்.  

யு.பி. நிறுவன ஒப்பந்த விற்பனை முடிவில் கிடைத்த பணத்தை வைத்து டெக்கான் 360 என்ற நிறுவனத்தை மே 2009ல் தொடங்கினார். அந்நிறுவனமும் கடுமையான நிதி நெருக்கடியில் சிக்கி 2011ல் மூடப்பட்டது. அதே வருடம் கோபிநாத் டெக்கான் சார்டரின் 100% உரிமையாளரானார். அதைத் தொடர்ந்த வருடத்தில் கோபிநாத், டெக்கான் சட்டில்ஸ் என்ற பெயரில் குஜராத்தில் தினசரி வானூர்தி சேவையை ஆரம்பித்தார். இந்த விமானங்கள் அகமதாபாத், சூரத், ஜாம்நகர், பாவ்நகர் மற்றும் காண்ட்லாவை ஒன்பது இருக்கைகள் கொண்ட செஸ்னா கிராண்ட் கேரவன் விமானத்தைப் பயன்படுத்தி இணைத்தன. இந்த சேவை 2013ல் நிறுத்தப்பட்டது. ஏப்ரல் 2017ல் உதான்(UDAN) திட்டத்தில், டெக்கான் சார்டர்,  34 இந்திய வழித்தட அனுமதிகளை பெற்றது. ஏர் டெக்கான் என்ற பெயரில் இயங்கும் இது மும்பை மற்றும் நாசிக் இடையேயான விமானங்களுடன் 2017 டிசம்பரில் செயல்படத் தொடங்கும். ஏர் டெக்கான் குறுந்தொலைவு பயணங்களுக்கு ஏற்ற 19 இருக்கைகள் கொண்ட பீச்கிராஃப்ட்1900D டர்போபிராப்(Beechcraft 1900D Turboprop) வகை வானூர்திகளை இயக்கும். இந்த வான் சேவை நிறுவனம் டெல்லி, மும்பை, கல்கத்தா மற்றும் சில்லாங் ஆகிய மாநகரங்களுக்கு அருகில் உள்ள நகரங்களை இணைக்க திட்டமிட்டுள்ளது.  

## விருதுகள் மற்றும் கவுரவங்கள்
- 1996 - நிறுவனத்திற்கான ரோலக்ஸ் விருது
- 2005 - ராஜ்யோத்சவ விருது ( கர்நாடகா )
- 2007 - செவாலியர் டி லா லெஜியன் டி ஹொன்னூர் ( பிரான்ஸ் )
- சர் எம் விஸ்வேஸ்வராய நினைவு விருது (கர்நாடக வர்த்தக மற்றும் தொழில்துறை கூட்டமைப்பு)

## பிரபலமான கலாச்சாரத்தில்
சூரரைப் போற்று என்று எடுக்கப்பட்ட தமிழ்ப் படம், கோ. ரா.கோபினாத்தின் வாழ்க்கையை அடிப்படையாகக் கொண்டது ஆகும்.  

## கோபிநாத் எழுதிய புத்தகங்கள்
- *Simply Fly: A Deccan Odyssey*, Collins Business, 2010,
- "You Cannot Miss This Flight: Essays on Emerging India", Harper Collins, 2017,
# ஊராட்சி ஒன்றிய நடுநிலைப் பள்ளி, கீழத்தானியம்


**ஊராட்சி ஒன்றிய நடுநிலைப்பள்ளி, கீழத்தானியம்** என்பது தமிழ்நாடு மாநிலத்தில் புதுக்கோட்டை மாவட்டம் பொன்னமராவதி ஊராட்சி ஒன்றியத்தில் உள்ள கீழத்தானியம் ஊராட்சியில் அமைந்துள்ள அரசு நடுநிலைப்பள்ளி ஆகும்.  

### தொடக்கப்பள்ளி
இப்பள்ளி ஆரம்பத்தில் ஊராட்சி ஒன்றியத் தொடக்கப் பள்ளியாகத் தொடங்கப்பட்டது. பின்னர் நடுநிலைப் பள்ளியாகத் தரம் உயர்த்தப்பட்டது.  

=
# காமினி நிர்மலா மெண்டிசு

**காமினி நிர்மலா மெண்டிசு** *(Kamini Nirmala Mendis)* என்பவர் கொழும்பு பல்கலைக்கழகத்திலிருந்து ஓய்வு பெற்ற இலங்கையைச் சேர்ந்த பேராசிரியர் மற்றும் உலக சுகாதார அமைப்பின் முன்னாள் மலேரியா நிபுணர் ஆவார்.  
## கல்வி
கொழும்பிலுள்ள விசாக்கா வித்யாலயா பள்ளியில் மெண்டிசு கல்வி பயின்றார். 1972 ஆம் ஆண்டு மருத்துவம் படிப்பதற்காக இவர் இலங்கைப் பல்கலைக்கழகத்திற்குச் சென்றார். பின்னர் 1980 ஆம் ஆண்டு முனைவர் பட்டத்திற்காக இங்கிலாந்திலுள்ள இலண்டன் பல்கலைக்கழகத்திற்குச் சென்றார். நுண்ணுயிரியியலில் தன்னுடைய முதுநிலை கல்விக்காகவும் உரிய பயிற்சியை முடிக்கவும் தற்போது கொழும்பு பல்கலைக் கழகமாகப் பிரிக்கப்பட்டுள்ள தாயக கல்வி நிலையத்திற்குத் 1989 ஆம் ஆண்டு மீண்டும் இவர் திரும்பினார்.  

## தொழில்
1983 ஆம் ஆண்டு சிறந்த குடிமக்களுக்கான தேசிய குடியரசு தலைவர் விருது 1983 ஆம் ஆண்டு காமினி நிர்மலா மெண்டிசுக்கு வழங்கப்பட்டது. 1988 ஆம் ஆண்டு மெண்டிசு கொழும்பு பல்கலைக்கழகத்தின் ஒட்டுண்ணித் துறையில் மலேரியா ஆராய்ச்சிப் பிரிவை நிறுவினார். இப்பிரிவுக்கு தலைமைப் பொறுப்பேற்று 17 ஆண்டுகள் வழிநடத்தினார். 1991 ஆம் ஆண்டு மெண்டிசுக்கு வெப்பமண்டல மருந்து மற்றும் சுகாதாரத்திற்கான இராயல் கழகத்தின் சால்மர் பதக்கம் வழங்கப்பட்டது. இதேபோல வெப்பமண்டல மருந்து மற்றும் சுகாதாரத்திற்கான அமெரிக்க சங்கத்தின் பெய்லி கே ஆசுபோர்டு பதக்கமும் இவருக்கு வழங்கப்பட்டது.  

1993 ஆம் ஆண்டு மெண்டிசு மற்றும் தையான் விர்து ஆய்வகங்கள் பிளாசுமோடியம் காலினேசியத்தின் புதிய டி.என்.ஏ வரிசையை மலேரியா செல்லுக்குள் செருகும் புதிய முறையின் வெற்றிகரமான பயன்பாட்டை வெளியிட்டன.  
உலக சுகாதார அமைப்பின் கொள்கை ஆலோசனைக் குழுவில் மெண்டிசு தர்ஒது உறுப்பினராக உள்ளார்.
# முலுகநாடு பிராமணர்கள்


**முலுகநாடு பிராமணர்கள்** (*Mulukanadu Brahmins*) என்பவர்கள் தெலுங்கு - பேசும் வைதிகி ஸ்மார்த்த பிராமணர்களின் துணைக் குழுவாகும். சமூகத்தின் பெயரின் மாறுபாடுகள் பின்வருமாறு: முரிகினாடு, முலுக்நாடு, முலுகனாடு, முலகநாடு, மூலகநாடு மற்றும் முலிகினாடு.  

## சொற்பிறப்பியல்
முலுகனாடு என்ற பெயர் பிராமண சமூகங்களின் வழக்கமான ஒருங்கிணைப்பை உருவாக்குகிறது: நாடு என்ற சொல்லுக்கு அனைத்து தென்னிந்திய மொழிகளிலும் "நாடு" என்று பொருள்; இந்த விஷயத்தில் "முலுகா" இருப்பதால், சமூகம் எங்கிருந்து வந்தாலும் இது நாட்டிற்கு பின்னொட்டு. இவ்வாறு, முலுகா + நாடு = முலுகநாடு, "முலுகா நில மக்கள்." முலுகா அல்லது முலாகா அடையாளம் காணப்பட்டுள்ளது. மேலும் இது சாதவாகன ஆட்சியில் அஷ்மகாவுடன் மூலகா அல்லது மூலக தேசா என்றும் அழைக்கப்படுகிறது. அவுரங்காபாத், நாசிக், ஜல்னா, வாசிம் ஆகியவை முலகாவின் பகுதிகள் ஆகும். பிரதிஷ்டானபுரா அல்லது இன்றைய பைதான் முலகா தேசத்தின் தலைநகரம் ஆகும்.  

முலுகநாடு பிராமணர் என்ற தலைப்பில் சாதி பரம்பரை மற்றும் சமூகவியல் பற்றிய தோ. வெ. வெங்கடாசல சாத்திரி மேற்கொண்ட ஆய்வில் முலுகநாடு பிரிவின் பரம்பரை மற்றும் அதன் தோற்றம், பழக்கவழக்கங்கள் மற்றும் நடைமுறையில் உள்ள கலாச்சாரங்கள் உள்ளன.  

## பெயரின் தோற்றம்
முலுக்கநாடு இப்பகுதியில் காணப்படும் ஒரு வகை கல்வெட்டுகளில் பல்வேறு விதமாக அழைக்கப்படுகிறது. இந்த பிரிவைச் சேர்ந்த பிராமண சமூகம் தெலுங்கு மொழியுடன் இடைவிடாத உறவைக் கொண்டுள்ளது. மேலும் இந்த பிரிவின் தோற்றத்துடன் தொடர்புடைய பகுதி நடுத்தர பென்னார் பகுதி, இது முற்றிலும் கடப்பா மாவட்டத்தில் அமைந்துள்ளது. வெவ்வேறு காலகட்டங்களில் இந்த பகுதி வெவ்வேறு பெயர்களில் அறியப்படுகிறது. புண்யகுமாரனால் பொறிக்கப்பட்ட தோமரநந்தியால தட்டுகள் இந்த பகுதியை 'இரண்ய ராஷ்டிரம்' என்று குறிப்பிடுகின்றன. முல்கினாடு பற்றி வெளிப்படையாக பேசும் முதல் கல்வெட்டு புஷ்பகிரியில் உள்ள இராஷ்டிரகூட மன்னர் கிருஷ்ணர் முல்கினாடு நாயுடு மகாராஜியம்*.* முல்கினாட்டுடன், அருகிலுள்ள பல்வேறு *இடங்களை ரெனாடு, மர்ஜவாடி, பொட்டாபினாடு, பெடநாடு* மற்றும் பல உள்ளன.  

ராஜா கயஸ்த அம்பாதேவாவின் மற்றொரு கல்வெட்டு உள்ளது (காக்கத்திய ஆட்சியாளர் ருத்திரமாதேவி கீழ் ஆந்திராவின் தெற்குப் பகுதியை ஆட்சி செய்த அதே மன்னர்) சாகா 1214 தேதியிட்ட பொ.ச. 1292. முல்கினாட்டுடன், பெனாவடி, புலிவெந்த்லா (இன்றைய புலிவெந்தலா), சிறிவோடு மற்றும் பொட்டாபி ஆகிய பகுதிகளையும் இது குறிப்பிடுகிறது. இந்த கல்வெட்டுகள் நெருக்கமான பிற பகுதிகளையும் குறிக்கின்றன என்பது முல்கினாடு அல்லது முலுகனாடு பகுதி உண்மையில் கடப்பா மாவட்டத்தில் ஒரு பகுதி என்பதை சான்றளிக்கிறது.
# பகதூர்


**பகதூர்** ( *பயதூர்*, கல்கா மொங்கோலியம்: Баатар *பாதர்*; ; ; ; ) என்பது ஒரு வரலாற்று ரீதியான துருக்கிய-மங்கோலியக் கலாச்சாரத்துடன் தொடர்புடைய மரியாதைக்குரிய பட்டமாகும். இச்சொல்லுக்குக் "கதாநாயகன்" அல்லது "வல்லமையான வீரன்" என்று பொருள். போப்பாண்டவரின் தூதரான பிலானோ கர்பினி, இப்பட்டத்தை ஐரோப்பிய நைட் பட்டத்துடன் ஒப்பிடுகிறார்.  

இச்சொல்லானது முதன்முதலில் சீனாவிற்கு வடக்கு மற்றும் மேற்குப் (மங்கோலியா) பகுதிகளில் வாழ்ந்த புல்வெளி மக்களால் பயன்படுத்தப்பட்டது. சுயி அரசமரபின் பதிவுகளில் ஏழாம் நூற்றாண்டின் ஆரம்பத்திலேயே இச்சொல் உள்ளது. எட்டாம் நூற்றாண்டின் கோக்துர்க் கானரசு மற்றும் ஒன்பதாம் நூற்றாண்டின் முதலாம் பல்கேரிய பேரரசின் பல்கர்கள் மத்தியிலும் இச்சொல் பயன்படுத்தப்பட்டுள்ளது. சில எழுத்தாளர்கள் இச்சொல் ஈரானில் தோன்றியிருக்கலாம் எனக் கோருகின்றனர். முதல் எழுத்தானது பெரும்பாலும் ஈரானிய மொழிகளில் பயன்படுத்தப்படும் "கடவுள், பிரபு" போன்ற பொருட்களை உடைய *பக்-இலிருந்து தோன்றியிருக்க பெரும்பாலும் வாய்ப்புள்ளது.  

இச்சொல்லானது மங்கோலியர்களிடையே பொதுவாகப் பயன்படுத்தப்படும் ஒரு சொல்லாகும். 13ஆம் நூற்றாண்டில் செங்கிஸ் கானின் மங்கோலியப் பேரரசில் ஒரு மரியாதைக்குரிய பட்டமாக இச்சொல் பரவியது. மங்கோலியப் பேரரசில் இருந்து தோன்றிய நாடுகளில் இப்பட்டம் தொடர்ந்து பயன்படுத்தப்பட்டது. மேலும் ஈல்கானரசு மற்றும் தைமூரிய அரசமரபு ஆகியவற்றிலும் அரசருக்குரிய ஒரு சிறப்புப் பெயராக இச்சொல் பயன்படுத்தப்பட்டது.  

துருக்கிய-மங்கோலியப் படையெடுப்புகள் காரணமாக இச்சொல்லானது பல்வேறு துருக்கியம் அல்லாத மொழிகளுக்கும் அறிமுகப்படுத்தப்பட்டது. இச்சொல் தற்போது பல்வேறு வடிவங்களில் , , போலிய மொழி*: Bohater* (பொருள் "கதாநாயகன்"), (பொருள் "துணிவு மிக்க"), பாரசீகம் *Bahador*, சியார்சியம் *பகதூர்*, மற்றும் இந்துசுத்தானி *பகதூர்* ஆகிய மொழிகளில் பயன்படுத்தப்படுகிறது  

துருக்கிய மொழி: பாதூர்/பகதிர், தடர மற்றும் காசாக்கு : *Батыр (பதைர்)*, உசுபேகியம் *பதைர்* மற்றும் மொங்கோலியம் *பாதர்* (உலான் பாதர்-இல் உள்ளது போல) உள்ளிட்ட நவீன துருக்கிய மற்றும் மொங்கோலிய மொழிகளில் இச்சொல் பயன்படுத்தப்படுகிறது.  

பகதூர் என்ற கருத்தானது துருக்கிய-மங்கோலிய நாட்டுப்புறக் கதைகளில் இருந்து உருவானதாகும். உருசிய நாட்டுப்புறக் கதைகளில் காணப்படும் போகதைர்கள் போலவே பகதூர்களும் அசாதாரணமான தைரியம், அச்சமின்மை மற்றும் தீர்க்கமான தன்மை ஆகியவற்றை உடைய கதாநாயகர்கள் ஆவர். இவர்கள் அடிக்கடி, சொர்க்கத்தில் இருந்து வந்தவர்களாகவும் அசாதாரணமான செயல்களைச் செய்யும் தன்மை உடையவர்களாகவும் காட்டப்படுகிறார்கள். பகதூர்கள் இலட்சியம் உடைய, போராடும் குணம் உடைய துருக்கிய-மங்கோலிய வீரர்களாகக் காட்டப்படுகின்றனர். எனவே இச்சொல் ஒரு மரியாதைக்குரிய மற்றும் புகழுடைய ராணுவப் பட்டமாகப் பயன்படுத்தப்படுகிறது  

## இப்பட்டத்தைப் பயன்படுத்திய நபர்கள்
- எசுகெய், செங்கிஸ் கானின் தந்தை எசுகெய் பகதூர் என்று அழைக்கப்பட்டார்
- *மங்கோலியர்களின் இரகசிய வரலாற்றில்* மங்கோலியத் தளபதி சுபுதை *பகதூர்* என்று குறிப்பிடப்பட்டுள்ளார்.
- முகலாயப் பேரரசின் இரண்டு பேரரசர்கள் பகதூர் சா என்று அழைக்கப்பட்டனர்: முதலாம் பகதூர் சா மற்றும் பகதூர் சா சஃபார்.
- பண்டா சிங் பகதூர், பெரும் சீக்கிய வீரர் மற்றும் தளபதி